ອົງການກອງທຶນເດັກ ຂອງ ສປຊ ກ່າວວ່າ ມີເດັກນ້ອຍ ອະນຸບານ 40 ລ້ານຄົນ ບໍ່ມີໂອກາດໄດ້ຮ່ຳຮຽນ ຍ້ອນໂຄວິດ
ລາຍງານໄດ້ກ່າວວ່າ “ພໍ່ແມ່ຫຼາຍຄົນໄດ້ຕິດກັບດັກຢູ່ໃນການຈ້າງງານທີ່ບໍ່ສາ ມາດເຊື່ອຖືໄດ້ ແລະ ຄ່າຈ້າງຕໍ່ານີ້, ທີ່ປະກອບສ່ວນເຂົ້າໃນວົງຈອນຄວາມ ທຸກຍາກລະຫວ່າງຫຼາຍລຸ້ນຄົນ.
ອົງການກອງທຶນເດັກສາກົນຂອງ ສະຫະປະຊາຊາດ ຫຼື UNICEF ໄດ້ກ່າວໃນ ວັນອັງຄານວານນີ້ວ່າ ການປິດສະຖານທີ່ການສຶກສາ ຍ້ອນໂຣກລະບາດໂຄວິດ- 19 ໄດ້ສົ່ງຜົນໃຫ້ເດັກນ້ອຍອະນຸບານຢ່າງໜ້ອຍ 40 ລ້ານຄົນຂາດການຮໍ່າຮຽນ ແລະ ການພັດທະນາ ຜູ້ອຳນວຍການໃຫຍ່ຂອງອົງການ UNICEF ທ່ານນາງ ເຮັນຣີເອັດຕາ ຟໍ ໄດ້ ກ່າວໃນຖະແຫຼງການສະບັບນຶ່ງວ່າ “ການລົບກວນດ້ານການສຶກສາທີ່ມີສາເຫດ ມາຈາກໂຣກລະບາດ ໂຄວິດ-19 ແມ່ນກຳລັງປ້ອງກັນບໍ່ໃຫ້ເດັກນ້ອຍໄດ້ເລີ່ມ ຮັບການສຶກສາທີ່ດີທີ່ສຸດເທົ່າທີ່ເປັນໄປໄດ້ ສະຖານທີ່ລ້ຽງເດັກ ແລະ ໂຮງຮຽນ ອະນຸບານ ຈະສ້າງພື້ນຖານເຊິ່ງທຸກໆແງ່ມຸມຂອງການພັດທະນາຂອງເດັກນ້ອຍ ເພິ່ງພາອາໄສ ໂຣກລະບາດແມ່ນກຳລັງເຮັດໃຫ້ພື້ນຖານທີ່ວ່ານັ້ນ ຕົກຢູ່ພາຍ ໃຕ້ໄພຂົ່ມຂູ່ທີ່ຮ້າຍແຮງ ” ລາຍງານການຄົ້ນຄວ້າສັ້ນ, ທີ່ຜະລິດຂຶ້ນໂດຍຫ້ອງການຄົ້ນຄວ້າຂອງອົງການ UNICEF, ໄດ້ເພັ່ງເລັງໃສ່ສະຖານະພາບຂອງການສຶກສາຂອງເດັກນ້ອຍອະນຸ ບານ ແລະ ຜົນກະທົບຂອງໂຣກລະບາດຕໍ່ເຂົາເຈົ້າ ອົງການ UNICEF ໄດ້ກ່າວໃນຖະແຫຼງການສະບັບນຶ່ງວ່າ ລາຍງານໄດ້ພົບວ່າ ເດັກນ້ອຍປະມານ 40 ເປີເຊັນລະຫວ່າງ 3 ແລະ 5 ປີ ໃນ 54 ປະເທດທີ່ມີ ລາຍໄດ້ຕໍ່າ ແລະ ປານກາງ “ແມ່ນບໍ່ໄດ້ຮັບການກະຕຸ້ນທັກສະການປັບຕົວເຂົ້າ ໃນສັງຄົມ ແລະ ຄວາມຮູ້ຄວາມເຂົ້າໃຈ ຈາກຜູ້ໃຫຍ່ຄົນໃດຢູ່ໃນຄອບຄົວຂອງ ເຂົາເຈົ້າ ” ໃນການປະເຊີນກັບທາງເລືອກການເຂົ້າຮຽນຊັ້ນອະນຸບານ, ສະຖານທີ່ລ້ຽງເດັກ ແລະ ການປົກປ້ອງໃນສັງຄົມອື່ນໆໜ້ອຍລົງນັ້ນ, ພໍ່ແມ່ຜູ້ເຮັດວຽກທີ່ທຸກຍາກ ຫຼາຍຄົນ, ໂດຍສະເພາະແມ່ນແມ່, ໄດ້ຖືກບັງຄັບໃຫ້ພາລູກຂອງເຂົາເຈົ້າໄປເຮັດ ວຽກນຳ ລາຍງານໄດ້ກ່າວວ່າ “ພໍ່ແມ່ຫຼາຍຄົນໄດ້ຕິດກັບດັກຢູ່ໃນການຈ້າງງານທີ່ບໍ່ສາ ມາດເຊື່ອຖືໄດ້ ແລະ ຄ່າຈ້າງຕໍ່ານີ້, ທີ່ປະກອບສ່ວນເຂົ້າໃນວົງຈອນຄວາມ ທຸກຍາກລະຫວ່າງຫຼາຍລຸ້ນຄົນ ໃນ ສະຫະລັດ, ຜູ້ປົກຄອງລັດ ນິວ ຢອກ ທ່ານ ແອນດຣູ ຄູໂອໂມ ໄດ້ຂຽນຂໍ້ ຄວາມໃນທວິດເຕີໃນວັນອັງຄານວານນີ້ວ່າ 31 ຈາກ 50 ລັດຂອງ ສະຫະລັດ ໃນເວລານີ້ແມ່ນຢູ່ໃນລາຍຊື່ທີ່ຮຽກຮ້ອງໃຫ້ປະຊາຊົນທີ່ເດີນທາງຈາກລັດທີ່ວ່ານັ້ນ ໄປ ນິວ ຢອກ ຕ້ອງກັກຕົວກວດໂຣກ ເປັນເວລາ 14 ວັນ ໃນຂະນະດຽວກັນ, ດ້ວຍການຢືນຢັນຫຼາຍກວ່າ 14 ລ້ານ 7 ແສນກໍລະນີຂອງ ໄວຣັສໂຄໂຣນາສາຍພັນໃໝ່ ແລະ ການເສຍຊີວິດເກືອບ 611,000 ຄົນນັ້ນ, ບັນດານັກຄົ້ນຄວ້າໄດ້ລາຍງານຄວາມກ້າວໜ້າ ກ່ຽວກັບ ການແຂ່ງຂັນເພື່ອພັດ ທະນາຢາວັກຊີນທີ່ປອດໄພ ແລະ ມີປະສິດທິຜົນຕໍ່ເຊື້ອໂຣກດັ່ງກ່າວ [[  ]]